El deficiente sistema de xestión d’esti salariu social lleva a irregularidaes ya inxusticies importantes, denunciaes ya en so momentu n’Asturies pola Asociación Alambique y Andecha Astur, que pidió la condonación de les deldes causaes pola ineficiencia del Gobiernu d’Asturies na materia ya nel añu 2021. Lloñe d’aceutar esta propuesta, los problemes derivaos de la mala xestión d’esta aida a los más desfavorecios continuen, les reclamaciones por “cobros indebios” siguen al orde del díi y son miles les families que, viviendo colo xusto, tienen de facer frente a pagos de miles d’euros.
#000003
Si cobraste de menos, recibirás los atrasos meses más tarde, pero oficialmente los tos ingresos medraron de guelpe, denegándose aides, beques y otres prestaciones en función d’unes perres que nun se sabe cuando vas cobrar.
#000005
Si, pior entá, cobraste de más, tendrás que devolvelo. Recibirás entos una carta de tonu menaciante, reclamando esos cobros indebios, a pagar nun plazu de quince díes, con un 20% de recargu. Si nun se paga nos plazos afitaos, la delda tendrá un interés de demora del 25% y aniciaráse’l procedimientu d’ apremiu. La delda nun se paraliza nin entamáu’l procesu xudicial, sinón que les cuanties siguen medrando polos intereses xeneraos. La cuestión llega al estremu de que, si se percibe’l Bonu térmicu, na renta l’añu viniente cuntará como ingresu y al revisar tendrán que devolver esi importe.
#000006
Remembremos que falamos del Ingresu Mínimu Vital, una paga que cubre nel meyor de los casos les necesidaes más básiques d’una persona que s’alcuentra en situación de grave precariedá económica, polo que’l pagu d’esos importes, en casos de dellos miles d’euros, ye imposible. Correspuende entós a un xuez determinar si l’erru de los cobros indebios ye de la Seguridá Social o del perceutor, quedando estos na más completa indefensión.
#000007